钦定古今图书集成/明伦汇编/闺媛典/第240卷 > 王畿继妻辛氏〈宋氏卢氏附〉
## 钦定古今图书集成/明伦汇编/闺媛典/第240卷 > 王畿继妻辛氏〈宋氏卢氏附〉

按《青州府志》：“辛氏，莒州人，王畿继妻。畿恤贫好义，直
指旌为义民。先是前室子懋为庠生，高才善骑射，年
二十五没，妇宋抚二子，坚守以事翁姑。后二子俱夭，
姑亦没，宋周旋殡葬，无不尽礼。畿既续娶辛，未几畿
亡，辛年少，见宋坚守，共矢不嫁。妾卢氏亦与同志，敝
庐数楹，不蔽风雨，艰苦终身。”